ΓΡΑΠΤΗ ΕΡΩΤΗΣΗ E-1219/00

υποβολή: Alonso Puerta (GUE/NGL) προς την Επιτροπή

(14 Απριλίου 2000)

Θέμα: Η ασφάλεια των εργαζομένων στις σήραγγες της Ισπανίας

Αποτελεί στόχο της Κοινότητας και των κρατών μελών να διασφαλίζουν τη μεγαλύτερη μείωση του δείκτη ατυχημάτων των εργαζομένων. Ωστόσο, τα μέτρα μεταφοράς των οδηγιών ΕΟΚ του Συμβουλίου 92/57(1), της 24ης Ιουνίου 1992 και 92/104(2), της 3ης Δεκεμβρίου 1992, που ενέκρινε η Ισπανική Κυβέρνηση το 1997, αποτέλεσαν αφορμή για σοβαρές αντιφάσεις οι οποίες συνιστούν επιπρόσθετη πηγή επικινδυνότητας ως προς την ασφάλεια στα έργα των σηράγγων κατηγορίας πολιτικού μηχανικού. Στις μνημονευόμενες κοινοτικές οδηγίες, σχετικά με την ασφάλεια των εργαζομένων, καθίσταται φανερή η διάκριση μεταξύ εξορυκτικών βιομηχανιών, αφενός και κατασκευαστικών, αφετέρου. Η Οδηγία 92/57 αναφέρεται στις προδιαγραφές ασφάλειας που πρέπει να εφαρμόζονται στα προσωρινά ή κινητά εργοτάξια. Στα άρθρα της 1 και 2 εξαιρούνται ρητά οι εξορυκτικές βιομηχανίες. Μεταξύ των έργων που παρουσιάζουν επικινδυνότητα για τους εργαζομένους, το Παράρτημα ΙΙ.6 της οδηγίας αυτής μνημονεύει φρέατα,πόγειες χωματουργικές εργασίες και σήραγγες. Η Οδηγία 92/104 αναφέρεται αποκλειστικά στην ασφάλεια στις εξορυκτικές βιομηχανίες, δηλαδή σταπόγεια ήπαίθρια ορυχεία.

Η Ισπανική Κυβέρνηση, με πρωτοβουλία του Υπουργείου Προεδρίας, μετέφερε κατά τέλειο τρόπο την Οδηγία 92/57 διαμέσου του Βασιλικού Διατάγματος 1627/1997, της 24ης Οκτωβρίου, το οποίο καθορίζει ελάχιστες προδιαγραφές ασφάλειας καιγείας που εφαρμόζονται στα έργα κατασκευών, συμπεριλαμβάνοντας τα έργα εκσκαφής σηράγγων, φρεάτων και άλλες εργασίες οι οποίες προϋποθέτουνπόγειες μετακινήσεις γαιών. Στο άρθρο του 1.2 αποκλείονται ρητά οι εξορυκτικές βιομηχανίες. Είναι εκπληκτικό ότι με πρωτοβουλία του Υπουργείου Βιομηχανίας, Ενέργειας και Ορυχείων, η Ισπανική Κυβέρνηση μετέφερε με παραποίηση την Οδηγία 92/104 του Βασιλικού Διατάγματος 1389/1997, της 5ης Σεπτεμβρίου, του οποίου το άρθρο 2.4 προσθέτει στις εξορυκτικές βιομηχανίες όλες τις βιομηχανίες που χαρακτηρίζονται από δραστηριότητες διάτρησης ή εκσκαφής σηράγγων ή στοών.

Με τις δύο αυτές διατάξεις που στερούνται συνοχής, οι κύριοι έργων και άλλοι κατασκευαστές σηράγγων αντιμετωπίζουν συγκεχυμένες κανονιστικές διατάξεις και αντιφατικές προαιρετικές οδηγίες, πράγμα το οποίο οφείλεται στη διαπλοκή αρμοδιοτήτων μεταξύ διοικήσεων οι οποίες τηρούν διαφορετικούς κανόνες ασφαλείας και διαφορετικά καθεστώτα επιβολής κυρώσεων. Τοψηλό επενδυτικό επίπεδο του τομέα των δημοσίων έργων που προβλέπεται στην Ισπανία για τα προσεχή έτη ενδέχεται να πολλαπλασιάσει τις καταστάσεις επικινδυνότητας.

Τι μέτρα προβλέπεται ότι θα εγκρίνει η Επιτροπή για να διασφαλίσει για την Ισπανία τη σωστή μεταφορά της οδηγίας 92/104/ΕΟΚ και, πιο συγκεκριμένα, για να οδηγηθούν οι ισπανικές αρχές στην κατάργηση της παραγράφου 4 του άρθρου 2 του Βασιλικού Διατάγματος 1389/1997 της 5ης Σεπτεμβρίου;

(1) ΕΕ L 245 της 26.8.1992, σελ. 6.

(2) ΕΕ L 404 της 31.12.1992, σελ. 10.

Απάντηση της κας Διαμαντοπούλου εξ ονόματος της Ευρωπαϊκής Επιτροπής

(26 Μαΐου 2000)

Η Ευρωπαϊκή Επιτροπή ανέλυσε τα ισπανικά μέτρα εκτέλεσης της οδηγίας 92/57/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές ασφάλειας καιγείας που πρέπει να εφαρμόζονται στα προσωρινά ή κινητά εργοτάξια (όγδοη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) και της οδηγίας 92/104/ΕΟΚ του Συμβουλίου, της 3ης Δεκεμβρίου 1992, περί των ελαχίστων προδιαγραφών της για τη βελτίωση της προστασίας της ασφάλειας και τηςγείας των εργαζομένων στιςπαίθριες ήπόγειες εξορυκτικές βιομηχανίες (δωδέκατη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ) και θεωρεί ότι μεταφέρθηκαν σωστά στο ισπανικό δίκαιο.

Αυτό το συμπέρασμα δεν αμφισβητείται από το γεγονός ότι το Βασιλικό Διάταγμα 1389/1997, που μεταφέρει την οδηγία 92/104/ΕΟΚ σχετικά με τιςπαίθριες ήπόγειες εξορυκτικές βιομηχανίες,πάγει τις δραστηριότητες εκσκαφής σηράγγων, πάσης φύσης, στις ελάχιστες προδιαγραφές που ισχύουν στο τομέα της εξόρυξης. Πράγματι, το Βασιλικό Διάταγμα 1389/1997 ορίζει ότι τούτο πραγματοποιείται με επιφύλαξη των κανόνων που ισχύουν στον τομέα των κατασκευών, δηλαδή των διατάξεων που μεταφέρουν την οδηγία 92/57/ΕΟΚ σχετικά με τα προσωρινά ή κινητά εργοτάξια.

Η οδηγία 92/57/ΕΟΚ που εγκρίθηκε με βάση το άρθρο 137 της συνθήκης ΕΚ (πρώην άρθρο 118A) καθορίζει τις ελάχιστες προδιαγραφές στον τομέα της προστασίας της ασφάλειας και τηςγείας που πρέπει να εφαρμοστούν στα προσωρινά ή κινητά εργοτάξια. Από τη φράση ελάχιστες προδιαγραφές συνεπάγεται ότι τα κράτη μέλη μπορούν να διατηρήσουν ή να θεσπίσουν πιο αυστηρά μέτρα από αυτά που αποτελούν το αντικείμενο της κοινοτικής παρέμβασης, σύμφωνα με τις προβλέψεις της παραγράφου 5 του άρθρου 137 της συνθήκης ΕΚ. Αυτό σημαίνει ότι ένα κράτος μέλος μπορεί να διευρύνει το πεδίο εφαρμογής των ελάχιστων προδιαγραφών που έχουν καθοριστεί για τον τομέα της εξόρυξης στις δραστηριότητες του τομέα των κατασκευών, εφόσον δεν χαλαρώσουν οι ελάχιστες προδιαγραφές που έχουν θεσπιστεί για αυτόν τον τομέα από την οδηγία 92/57/ΕΟΚ.

Η εξέταση των ισπανικών ρυθμίσεων κατέδειξε ότι η εφαρμογή των ελάχιστων προδιαγραφών που έχουν καθοριστεί για τον τομέα της εξόρυξης σε ορισμένες δραστηριότητες κατασκευών όπως η εκσκαφή σηράγγων, αυξάνει το επίπεδο προστασίας των εργαζομένων που έχει καθορίσει η οδηγία 92/57/ΕΟΚ.

Η εξασφάλιση κατάλληλου ελέγχου και κατάλληλης εποπτείας των εθνικών διατάξεων που μεταφέρουν τις οδηγίες εναπόκειται στα κράτη μέλη. Συνεπώς ο διορισμός των οικείων αρμόδιων αρχών είναι αποκλειστικά αρμοδιότητα των κρατών μελών.